अगर शार्क तैर के दूर निकल जाए तो भी आप तबतक पूरी तरह सुरक्षित नही हैं जबतक आप पानी से बाहर ना निकल जाएँ। शार्क अस्थायी रूप से दूर जाकर फिर से आक्रमण करने के लिए वापस आ सकती हैं। इसलिए जितनी जल्दी हो सके किनारे पर आने की या नाव पर वापस आने की कोशिश करें।  अगर कोई नाव नजदीक हो तो शांतिपूर्ण तरीके से लेकिन जोरदार आवाज में मदद के लिए पुकारें। जबतक शार्क आपपर आक्रामक होकर प्रहार ना कर रही हो, तबतक प्रतीक्षा करते समय आप जितना स्थिर रह सकें, रहें। जैसे ही नाव आपके पास आ जाये जितनी जल्दी हो सके नाव पर चढ़ जाएँ।     अगर आप किनारे के नजदीक है तो तेजी से लेकिन बिना अधिक आवाज किये तैरें। थ्रेशिंग से शार्क का ध्यान आपकी तरफ आकर्षित होगा और अधिक खून फैलने के कारण अन्य शार्कें भी आपकी तरफ आ सकती हैं। इसकी बजाय आप रिवर्स ब्रैस्ट स्ट्रोक्स करें जो सौम्य होते हैं और जिनमें अन्य प्रकार के स्ट्रोक्स की बजाय छपाक की आवाज कम होती है।    अगर शार्क ने आपको काटा है तो जितनी जल्दी हो सके चिकित्सा की सुविधा प्राप्त करें। आपका काफी रक्त बह सकता है, और यह इस बात पर निर्भर करता है कि आपको कहाँ पर काटा गया है। इसलिए रक्त के बहने को रोकने के लिए उचित उपाय शीघ्र करें। अगर आपको हलकी चोट लगी हो तो भी आपको जल्द से जल्द चिकित्सकीय परामर्श लेना और इलाज कराना जरूरी है। आप तबतक ज्यादा गतिविधियाँ ना करें जबतक कि आपको चिकित्सा सुविधा प्राप्त ना हो जाये नही तो आपका बहुत ज्यादा रक्त बह सकता है।

TL;DR in Vietnamese:
Hãy rời khỏi mặt nước. Tìm kiếm sự chăm sóc y tế.